Offentliggørelse af en anmodning om ændring i henhold til artikel 9 i forordning (EØF) nr. 2081/92 af en eller flere oplysninger i en varespecifikation i forbindelse med en betegnelse, der er registreret i overensstemmelse med artikel 17 eller artikel 6 i samme forordning

(2001/C 296/04)

Denne meddelelse giver indsigelsesret, jf. artikel 7 i forordningen. Indsigelser mod nærværende anmodning skal af medlemsstatens ansvarlige myndighed indsendes inden seks måneder fra offentliggørelsen af denne meddelelse. Da der er tale om en ikke ubetydelig ændring, skal den offentliggøres som omhandlet i artikel 6, stk. 2, i forordningen.

RÅDETS FORORDNING (EØF) Nr. 2081/92

ANMODNING OM ÆNDRING AF EN VARESPECIFIKATION: ARTIKEL 9

1. Registreret betegnelse: Comté

2. Medlemsstatens kompetente myndighed: Institut national des appellations d'origine 138, Avenue des Champs-Élysées F - 75008 Paris Tlf. (33-1) 53 89 80 00 Fax (33-1) 42 25 57 97

3. Ønsket (-de) ændring(er): - Rubrik(ker) i specifikationen:

[square ] navn

>PIC FILE= "C_2001296DA.000802.TIF">

beskrivelse

>PIC FILE= "C_2001296DA.000803.TIF">

geografisk område

[square ] bevis for oprindelse

>PIC FILE= "C_2001296DA.000901.TIF">

fremstillingsmetode

[square ] tilknytning

[square ] mærkning

>PIC FILE= "C_2001296DA.000902.TIF">

krav i nationale bestemmelser

- Ændring(er):

Beskrivelse:

Osten vejer fra 30 til 48 kg (i stedet for: 35-55 kg), har en diameter på 50-75 cm (i stedet for: 40-70 cm) og er 8-13 cm høj (i stedet for: 9-13 cm). Tykkelsen i midten af osten må ikke være højere end ostens kant ganget med koefficienten 1,4. Saltindholdet skal være på mindst 0,6 g natriumchlorid pr. 100 g ost. Vandmængden i den fedtfri ostemasse må højst være på 54 %.

Osten kan også frembydes som færdigpakkede stykker.

Geografisk område:

Indsnævring af det geografiske område: 90 kommuner udgår.

Fremstillingsmetode:

Hovedelementerne i metoden for fremstilling af "Comté" præciseres på følgende punkter:

- mælkekvægets foder skal være fra det geografiske område, undtagen under særlige omstændigheder. Der skal være et mindsteareal på en hektar græs pr. ko. Det er ikke tilladt at fodre mælkekvæget med ensilage og andre gærede foderstoffer

- mælken afhentes i et område med en diameter på højst 25 km fra forarbejdningsstedet. Der kan tillades begrænsede tilpasninger til og afvigelser fra dette krav

- mælken fra højst to på hinanden følgende malkninger afkøles og skummes eventuelt delvist; senest et døgn efter den første malkning tilsættes der løbeenzym samt udvalgte mælkesyrebakterier; ostemassen opvarmes i et kobberkar og holdes ved en temperatur på 53 °C i mindst en halv time

- presningen foregår ved et minimumstryk på 150 g/cm2 i mindst seks timer

- modningen opdeles i to faser: første fase består af en formodning (ved en temperatur på 10-15 °C og en fugtighedsmåling på over 90 %), som varer mindst 21 dage; anden fase foregår enten i et opvarmet kælderrum (ved en temperatur på 14-19 °C) eller i et køligt kælderrum (ved en temperatur på under 14 °C). Ostene vendes regelmæssigt, saltes med havsalt og gnides med ostekit på overfladen. Det er obligatorisk at modne ostene på hylder af grantræ i mindst 120 dage (i stedet for: 90 dage) inden for det geografiske område

- færdigpakningen skal foretages i det geografiske område (i stedet for: i et ubegrænset område), medmindre der gælder undtagelsesbestemmelser i en femårsperiode. Kun de oste, som er sorteret efter bestemte kriterier for ostemassens og skorpens struktur, bliver udskåret. Udskæringen sker senest to uger efter, at ostene er færdigmodnede i kælderen (i stedet for: uden nærmere betingelser).

Krav i nationale bestemmelser

I stedet for:"Dekret af 29. december 1986"

læses:"Dekret vedrørende den kontrollerede oprindelsesbetegnelse 'Comté'."

4. Dato for modtagelse af den fuldstændige ansøgning: 20. april 2001.